Thu, 26 Mar 2026 21:02:32 +0200

Fordi jeg har lyst! - Alt det jeg gerne ville have vidst om seksualitet og autisme Af Louise Egelund Jensen. med faglige indlæg af Psykolog Ea Carøe, Molis forord af Dorthe Hölck, GoBetween Udgivet 29.04.19 Uddrag af bagsiden: Hvorfor taler vi kun om autisme og seksualitet, når der er problemer? Hvis jeg skulle gætte på et svar, er det fordi, at man går ud fra, at hvis der ikke er problemer, så har de nok styr på det og så er der ingen grund til at tale om det. Og fordi at de mange andre udfordringer, der ofte hører med til at leve med autisme, fylder mere i hverdagen og dermed overskygger emnet seksualitet. Men mennesker med autisme er overrepræsenteret i statistikker over problematikker inden for det seksuelle område, og måske opstår problemerne netop, fordi der ikke bliver talt om det tydeligt og tidligt nok og fordi seksualundervisningen sjældent er tilpasset den autistiske måde at tænke på. Mangelfuld viden om egen og andres seksualitet, samt sociale regler omkring emnet, medfører at grænser bliver overskredet eller at unge voksne lever med stor skam. Jeg har oplevet begge dele. Autistiske mennesker har lige så meget behov for og lyst til et velfungerende sexliv som alle andre, men for at vi kan få det, kræver det ofte, at der bliver talt om emnet åbent og ærligt, som den helt naturlige ting det er. Jeg har skrevet Fordi jeg har lyst! ud fra egne erfaringer om seksualitet og seksualundervisning, i håbet om, at kunne inspirere til samtaler om seksualitet inden problemerne opstår. Bogen henvender sig til autistiske mennesker, samt pårørende og fagfolk og psykolog Ea Carøe bidrager med en faglig introduktion, til hver af de 3 målgrupper. Har du ikke læst Louise's andre bøger, så kan du finde dem her: Få dig dog et godt liv. Når Siren lyder. Hvad livet har lært mig - Om følelser og autisme. Eller Køb alle hendes bøger samlet og få rabat: Salixas pakken.

Pris: 269,00 DKK