Autisme - det der virker for børn med autisme

Sat, 4 Apr 2026 14:42:16 +0200

Autisme - Det, der virker for børn med autisme Af: Peter Vermeulen & Kobe Vanroy Denne bog er tænkt som en vejledning til alle, der opdrager, passer eller underviser et barn med autisme, enten derhjemme eller i skolen. Mange af disse børns vanskeligheder opstår som følge af manglende viden om, hvad autisme er, og hvad konsekvenserne er, og som følge heraf bliver barnet ofte med urette opfattet som underligt, dovent, umotiveret, trodsigt eller uartigt. Når de underliggende behov bag barnets adfærd ikke bliver set eller forstået, opstår eller forværres mange af disse vanskeligheder. Det betyder også, at omgivelserne ikke altid reagerer hensigtsmæssigt, og at barnet desuden ikke selv får de rigtige redskaber til at kunne agere anderledes. Formålet med denne vejledning er derfor at oplyse korrekt og detaljeret om, hvad autisme er, hvad disse børns vigtigste behov er, hvordan du kan identificere disse behov i børnenes til tider underlige eller vanskelige adfærd, og hvordan du som forælder, bedsteforælder, lærer, pædagog, støtteperson eller leder bedre kan tage hensyn til disse behov. Derudover indeholder bogen en lang række praktiske redskaber, som hjælper dig til at holde fast og gøre dit bedste for at støtte disse børn hver dag. Du vil ikke kunne genkende alt. Alle børn med autisme er forskellige og har også mange andre egenskaber end dem, der alene kan tilskrives autismen, og som gør de autistiske træk mere eller mindre fremtrædende. Når du lærer de specifikke egenskaber, begrænsninger og behov hos et barn med autisme bedre at kende, vil du se barnets adfærd i et helt nyt lys. Det, du først betragtede som vanskelig adfærd, viser sig at være meget menneskeligt og ofte barnets måde at forholde sig til sin omverden på – en omverden, der ikke er indrettet til barnets atypiske hjerne. Denne indsigt hjælper dig til at tilpasse din egen adfærd og de fysiske omgivelser i hjemmet eller skolen (læs: gøre dem mere autismevenlige). Herved kan du forebygge eller mindske en række vanskeligheder. Det medfører ofte en positiv adfærdsændring hos barnet. De primære autistiske træk, såsom vanskeligheder med social kontakt og kommunikation og en mere rigid måde at tænke og handle på, vil altid være til stede, men sammen med barnet kan du sørge for, at barnet bliver mindre påvirket af dem. Børn med autisme er dejlige børn med værdifulde kvaliteter, hvilket dog ofte overskygges af de vanskeligheder, børnene støder på. Denne vejledning hjælper dig til at overvinde forhindringer, tackle udfordringer og gøre børnene opmærksomme på deres stærke sider. Det sætter børnene i stand til at udvikle (eller genoprette) et godt forhold til sig selv, til dig som forælder eller lærer og til andre vigtige personer i deres liv. Oversættelse af: Merete Kristine Hvas, Apostrof Translations Grafik: Eva Ehler, ivimedia. Udgivet af: Spektrumshop. Vurdering: Bogen er et virkelig fantastisk værktøj for både pædagogisk personale og forældre til at forstå børn med autisme, samt skabe bedre tricsel for dem. Bogen er let at læse og spækket med gode pædagogiske værktøjer. kildeangivelse: Lektørudtalelse, DBC.

Pris: 304,00 DKK