Mon, 9 Mar 2026 09:11:45 +0200

Hverdagslivets sociologi - Analyse af socialt arbejde med usædvanlige mennesker. Om at bruge hverdagslivsbeskrivelser som metode til at forstå og beskrive det komplekse arbejde i sociale institutioner. Når vi skal støtte og hjælpe andre gennem socialfaglig praksis til et liv med trivsel og mening, så er det afgørende, at indsatsen tager udgangspunkt i en tilbundsgående forståelse af den enkelte. I socialfaglig praksis kan en vej til viden og forståelse gå gennem den diagnostiske beskrivelse af et menneske – hvilke diagnoser er på spil, og hvad har det af betydning? Vi kan også se efter viden om vedkommendes livslinje – hvad er sket hvornår? Vi kan endda også opliste en ”foranstaltningshistorie” – hvad er blevet bevilliget til vedkommende? Alle disse typer af viden er vigtige, men giver ikke hver for sig et nuanceret billede af, hvad der er på spil for den enkelte. Sannes bog viser os, hvordan en systematisk analyse af hverdagen kan anvendes som platform for at give nuanceret og kvalificeret viden om, hvad der er på spil for det enkelte menneske. Når vi møder nye mennesker, så tager vi ofte fra bunken med de mere eller mindre konventionelle spørgsmål i forsøget på at lære dem bedre at kende. Det er fx spørgsmål som, ”hvor er du fra” eller ”hvad arbejder du med?” Måske svinger vi os endda op til at stille spørgsmålet: ”Hvor kan du lide at tage hen på ferie?” Disse spørgsmål bidrager selvfølgelig med vigtige oplysninger, men svarene kan blive stereotype og giver os i grunden meget lidt viden om den enkelte. Hvis vi i stedet for zoomer ind på de vaner, rytmer, rammer og betydninger, som hverdagen repræsenterer for den enkelte, så kommer vi uventet hurtigt tæt på, hvad der er på spil for den enkelte. I udgangspunktet lyder spørgsmål om hverdagen måske ikke sindsoprivende spændende, men ved nærmere eftersyn vil et fokus på hverdagen være med til at skabe relevant og ofte overraskende viden om det enkelte menneske. Det er nemlig i hverdagen, at vi alle bor. Det er her, hvor vi kan se, hvad der vigtigt, hvad vi kæmper for og med, og hvad vores håb og drømme for fremtiden er. Det er her, at nogle dagligt skal kæmpe for blot at være til, andre skal kæmpe for at komme i trivsel, andre igen skal arbejde benhårdt for at blive i trivsel. Alt dette udspiller sig i hverdagen – og ofte skjult for andre. Sannes bog giver læseren et indblik i, hvordan man som fagprofessionel inden for det socialfaglige område kan arbejde konkret med hverdagsbeskrivelser. Hverdagsbeskrivelserne kombinerer den subjektive og oplevede fornemmelse af hverdag med andre videnstyper fra andre aktører, og det er ved hjælp af denne helhedsorienterede og kontekstuelle analyse, at vi kan få et bud på, hvad der er på spil, hvordan den socialfaglige indsats kan kvalificeres, og hvordan der kan skabes bevægelse i den. Bogen illustrerer på overbevisende vis, hvordan den sociologiske tilgang og forståelse ikke kun har en berettigelse på det socialfaglige område, men også tilføjer et perspektiv, der er under pres i disse år. Et fokus der handler om den helhedsorienterede tænkning, og hvordan systematisk refleksion er en præmis for den socialfaglige profession. Hensigtserklæringer og abstrakte værdier om det helhedsorienterede perspektiv kan vi alle hurtigt få øje på i den socialfaglige debat, men konkrete og systematiske metoder til at få disse værdier til at virke i praksis er en mangelvare. Sannes bog falder derfor på et Forlaget: Spektrum Forfatter: Sanne Graabech Grafisk design og layout: Stine Sandahl

Pris: 225,00 DKK