Fri, 3 Apr 2026 13:50:24 +0200

Det er derfor - Hvad forældre........... Og andre bør vide om autisme. Af.: Annette Møller, Afdelingsleder, Special pædagogisk konsulent, Rådgivnings afdelingen, Autismecenter Nord-bo. Udgivet af Spektrumshop.dk Noget af det man hurtigt finder ud af når man får stillet en autismediagnose på sit barn, er at der er mange ting man rent faktisk ikke ved. Det man troede var almindelig og brugbar opdragelse, viser sig måske ikke at virke, og den udvikling man forventede hos barnet kom måske ikke i samme tempo eller til udtryk på samme måde som hos andre børn. Det man oplever i samværet med barnet er, at det langt hen ad vejen bliver nødvendigt at finde alternative metoder og tilgange for at få hverdagen til at hænge sammen og for at sikre en god trivsel. Børn med autisme er, uanset alder, noget særligt. De har en særlig måde at tilgå verden på, både i tanker, følelser, i sansninger og i handlinger. Det kan være svært at finde ud af, hvad der er på spil for barnet, og ofte kan den adfærd man ser, virke uforklarlig. Denne bog er skabt med henblik på at give et indblik i hvad der kan være på spil hos barnet med autisme, fra småbarnealder til ungdom og også at synliggøre de ting der er på spil hos jer forældre. Beskrivelser og forklaringer bliver koblet sammen med praksis og bogen giver brugbare forslag til metoder og tilgange, som kan bruges af både forældre og fagfolk. "Det er derfor" beskriver det forældre og alle andre bør vide om børn med autisme på en let tilgængelig måde.

Pris: 350,00 DKK