Mon, 9 Mar 2026 11:33:34 +0200

På begge sider af bordet Af Linda Mortensen Med denne bog åbnes dørene op for et kig ind i en familie, hvori der bor et barn med det ”usynlige” handicap, Aspergers syndrom. Det er en personlig beretning om medgang og modgang i familiens samspil med dette barn, men det er også en beretning, om en mors kamp for at sikre hendes barn et værdigt liv i samspillet med mennesker udenfor familien Linda Mortensen, født 1964 i Esbjerg. Siden 1987 haft pædagogisk arbejde i dag- og døgninstitutioner, på børnepsykiatrisk sengeafsnit og senest som pædagogisk vejleder i daginstitutioner fra Pædagogisk, Psykologisk, Rådgivning. Uddannet pædagog fra Ikast seminarium i 2002. Foredragsholder, underviser. Debuterer som forfatter med denne bog. Det kræver overskud, mod, usædvanlig stor tålmodighed, kreativitet, overbærenhed og overvindelse, at have med vanskelige, sårbare og skrøbelige børn at gøre. Denne bog handler dels om det at være mor til et sådant barn og dels om mødet og samarbejdet med andre omsorgsgivere/fagpersoner, i søgen efter hjælp til hende og familien. Den handler om ”sandheden ved al hjælpekunst” og det som mor og fagperson at kunne sidde med på begge sider af bordet, når hjælpen blev søgt. Håbet er, at denne bog vil skærpe nysgerrigheden, medmenneskeligheden og omsorgen for de familier, hvori der befinder sig et barn, som ikke rigtig passer ind i systemer og kasser for normal udvikling.

Pris: 100,00 DKK